Arendal postkontor

Arendal postkontor var et postkontor opprettet i 1706, 17 år før Arendal ble kjøpstad. Postkontoret hadde sin siste åpningsdag lørdag 31. oktober 2020.
Fram til 1706 ble posten levert på Sandstø i Øyestad, da det var på ruten fra Kristiania til Kristiansand.
Byens første postmester var Ove Nielsen Lindved, og han bodde ved byens kirke, og hadde poståpneri der. Dette var vanlig, så når det ble ny postmester så flyttet postkontoret. Fra 1801 til 1833 var det danskfødte Christian Pettersen som var postmester. Han fikk innredet en tidligere krambod på Tyholmen til postkontor. Fra denne hadde han en luke inn til sitt forværelse i huset som lå vegg i vegg, og en ble betjent via denne.
Da adjunkt Carl Napoleon Bernadotte Heyerdahl overtok som postmester i 1857 ble poståpneriet flyttet til et hus ytterst på Langbryggen. Der ble det værende under flere postmestre, frem til 1914, hvor det flyttet inn i Grandgården rett ved. Dette var en vesentlig oppgradering fra tidligere, og avisen skrev store ord om de nye lokalene.
Allerede på 1940-tallet ble det kikket etter nye lokaler, og i 1961 flyttet posten til Statens Hus ved Kanalplassen, hvor det var til 28. september 2018. 1. oktober 2018 flyttet postkontoret til Peder Thomassons gate 12, hvor det var fram til nedleggelsen.
Avdelingen for sortering, transport og omdeling ble flyttet til Myrene rett utenfor Arendal sentrum i 1983. Så ble den flyttet til Stoa, og så til Kristiansand i 2014 da avdelingen på Stoa ble lagt ned.
I 1999 var det omorganisering av postnummersystemene, og alle under 4800 ARENDAL fikk postnumrene 4825 - 4849.


== Postmestere/fullmektige under postnummer 4800 ==
Ove Nielsen Lindved 1706-1716 (f. 1683).
Enke Gjertrud Lindved 1716–1723.
Jens Møller 1723—ca 1729.
Jørgen Jørgensen Lund 25.2.1729.
Mandrup Funch Alstrup 1746–1749.
Johan Gustav Lund 1749–1751.
Peder Smith 1751–1770 (f. 1719).
Casper Caspersen Kruuse 1770–1778.
John Andreas Messel 1776–1780.
Jens Christian Sandager 1780–1801.
Christian Petersen 1801–1833.
Rasmus Peder Pettersen kst. fra mars 1833 til juni 1834.
Jørgen Flod Sandberg 1834–1857 (f. 1803).
Carl Napoleon Bernadotte Heyerdahl 1857–1880 (f. 1807).
Postmester Chr. Smith kst. 1.1.1880.
Hieronymus Olai Fremming Heyerdahl 1880–1895.
Postinspektør Bloch kst. 1895.
Michael Rasch Landmark1895–1920.
Nikolai Bonsak Hagen 1920–1928 (f. 1861).
Postfullm. Oscar Severin Nilsen midlertidig kst.1928.
Postmester Stian Gundersen 1928 under midlertidig bestyrelse av postfullm. Oscar S. Nilsen. Gundersen
Postfullm. Oscar Severin Nilsen midl.1929 (f. 1874).
Postmester Aksel Hansen 1929–1936 (f. 1867).
Postfullm.II Karl Askim under ledighet fra 1.11.1936 (f. 1888).
Postmester Otto Berg 1937–1947.
Postfullm.I Einar Andreas Eriksen 1947.
Postfullm.I Erling Gundersen 1947.Vikar(er) fra 1.12.1959:

Postmester Sten Trygve Torgersen 1.2.1960 (f. 1898).
Kons. Olav Gundersen 16.4.1968 (f. 1921).
Kontorsjef Olav Sevland 1.8.1988 (f. 1942).
Avd.leder Aud Bjørg Seneger 1.11.1991.
Postsjef Stein Endre Reisvold 1.8.1996.


== Kilder ==
Dag Magne Johannessen: Det glemte jubileum. Arendal postkontor 300 år. Arendal Historielags årbok, Sånn var det 2007.
Statens hus Arendal, Kjell Jensen, Statsbygg, 1995
4800 ARENDAL - Digitaltmuseum